El quartet de Zagreb interpretarà obres de Turina, Beethoven i Dvorák a la Casa Municipal de la Cultura
08 de maig 2023

![](/media/f42c3td1/wal_3227_fb_big_c.jpg?width=850&height=566.6666666666666)

El quartet de corda de Zagreb interpretarà un concert de música clàssica amb una duració de 75 minuts a la Casa Municipal de Cultura del Port de Sagunt el divendres 12 de maig a partir de les 20.30 hores. L'entrada del concert, que forma part de la programació cultural del departament municipal de Cultura, té un cost de 7 euros i pot adquirir-se a través del següent enllaç:

[https://www.servientradas.com/espectaculo/ayuntamiento\_de\_sagunto/6/turina-beethoven-dvorak.html](https://www.servientradas.com/espectaculo/ayuntamiento_de_sagunto/6/turina-beethoven-dvorak.html)

_La oración del torero_ del compositor sevillà Joaquín Turina serà la peça triada per a l'obertura del concert. A continuació, el quartet de Zagreb interpretarà el _Quartet per a corda n. 16, op. 135_, una obra de Ludwig van Beethoven que conté els següents quatre moviments: _Allegretto_, _Vivace_, _Lento assai, cantante e tranquilo_ i, finalment, _Der_ _schwer gefasste Entschluss_ (La difícil decisió).

Després d'un intermedi, el concert es reprendrà amb el _Quartet de corda n. 12 en Fa Major, op. 96_. Esta obra d'Antonín Dvorak, més coneguda com a Quartet Americà, consta d'_Allegro ma non troppo_, _Lento_, _Molto vivace_ i _Finale:_ _Vivace ma non troppo_.

Este conjunt de cambra va ser fundat en 1919, fet que el converteix en el més antic de Croàcia. El quartet de Zagreb atresora una àmplia discografia i també ha obtingut diversos guardons i reconeixements com: la Carta de la República de Croàcia per Mèrits Culturals Especials en 1999, el premi Ciutat de Zagreb en 2001 o el premi Vladimir Nazor Lifetime Achievement Awar en 2009.

*   [](http://www.facebook.com/sharer.php?u=https://aytosagunto.es/va/actualitat/el-quartet-de-zagreb-interpretara-obres-de-turina-beethoven-i-dvorak-a-la-casa-municipal-de-la-cultura/ "Facebook")
*   [](http://twitter.com/share?url=https://aytosagunto.es/va/actualitat/el-quartet-de-zagreb-interpretara-obres-de-turina-beethoven-i-dvorak-a-la-casa-municipal-de-la-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-quartet-de-zagreb-interpretara-obres-de-turina-beethoven-i-dvorak-a-la-casa-municipal-de-la-cultura/ "Linked In")
*   [](mailto:?body=https://aytosagunto.es/va/actualitat/el-quartet-de-zagreb-interpretara-obres-de-turina-beethoven-i-dvorak-a-la-casa-municipal-de-la-cultura/)